text: En dræbt i frontalt sammenstød
  02 september 2013 kl. 12.05
  En mand har mandag eftermiddag mistet livet i en trafikulykke på Vesterhavsvej i Billum mellem Varde og Oksbøl, oplyser Syd- og Sønderjyllands Politi til Ritzau.
  Politiet modtog anmeldelsen klokken 12.31 via alarmcentralen.
  - Det er to biler, som er stødt frontalt sammen. Mere ved vi ikke på nuværende tidspunkt, fortæller vagtchef Henrik Sønderskov fra Syd- og Sønderjyllands Politi til Ritzau.
  De pårørende til den dræbte er endnu ikke underrettet.
  